Polimatio

Polimatio (de la Greka: πολυμαθής, polymathēs, "to qua lernis multe") esas savo qua embracas plura cienci tre diversa. Ulu judikata kom polimato uzas komplexa grupo di konoci por solvar specifika problemi, o por developar studii e labori en arei multe diferanta. En westal Europa, l'unesma uzo di la vorto "polimatio" aparis en 1603 en la publikigo De Polymathia tractatio: integri operis de studiis veterum, da Johann von Wowern, Hamburgana filozofo.

Galileo Galilei (astronomo, fizikisto ed injenioro), Leonardo da Vinci (piktisto, ciencisto, injenioro, skultisto, arkitekto) e Benjamin Franklin (skriptisto, inventero, ciencisto, politikisto, diplomacisto, imprimisto e politikala filozofo) esas exempli pri polimati.

Kategorio:Pensado
Kategorio:Cienci